Diari Oficial de la Generalitat Valenciana


Sumari del DOGV 4292, del 15-07-2002 (2002/7148)

Actuacions de juí de desnonament número 371/2001. Cèdula de notificació.
------------------------------------------------------------------------

### Dades del document

Número de DOGV
:   4292

Data del DOGV
:   15-07-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/7148


Organisme emissor
:   Jutjat de Primera Instància Número 4 de València

Tipus de document
:   Anunci

Actuacions de juí de desnonament número 371/2001. Cèdula de notificació. [2002/Q7148]
  
María Amparo Ivars Marín, magistrada jutgessa del Jutjat de Primera Instància número 4 de València, que en les actuacions que a continuació es diran consta dictada la sentència, que en la part que correspon i decisió, diu literalment així:
  
«València, 21 de desembre de 2001
  
María Amparo Ivars Marín, magistrada jutgessa, substituta del Jutjat de Primera Instància número 4 d'esta ciutat, ha vist les presents actuacions de juí de desnonament número 371/2001, promogudes per la senyora Concha Mallach Serneguet, representat pel procurador Doménech Plo, i dirigit pel lletrat Vicente Vila Rodríguez, contra el senyor José Manuel Marquina Requena, declarat en rebel·lia, sobre reclamació de quantitat.
  
Decisió
  
Que amb l'estimació de la demanda interposada per la senyora Concha Mallach Serneguet contra el senyor José Manuel Marquina Requena declare resolt el contracte d'arrendament subscrit entre les parts el 17 de gener de 2001 pel que fa a l'habitatge situada a Benimàmet (València), carrer de Benimodo, 27, i condemne el demandat a estar i passar per esta declaració i a deixar lliure i completament a disposició del demandant l'habitatge arrendat dins del termini legal, amb l'advertència de llançament si no ho fa, i el condemne així mateix al pagament de les costes del present juí.
  
En compliment del que disposa l'article 248.4 de la Llei Orgànica del Poder Judicial es fa saber a les parts que la present resolució no és ferma, ja que és susceptible de ser recorreguda en apel·lació. Este recurs, del qual tindrà coneixement l'Audiència Provincial, s'haurà de preparar davant d'este jutjat dins del termini dels cinc dies següents al de la notificació d'esta resolució, i l'escrit de preparació haurà de complir els requisits que s'assenyalen en l'article 457.2 de la Llei 1/2000, d'Enjudiciament Civil.
  
I pel fet de portar aparellada la present resolució el llançament, el recurs només s'admetrà si el demandat manifesta, a l'escrit de preparació, tindre pagades les rendes vençudes i les altres quantitats que d'acord amb el contracte han d'estar pagades en la data en què es presenta este escrit, i caldrà que hi acompanye els justificants que n'acrediten el pagament o aval bancari que ho garantisca (article 449, apartats 1 i 5, de la llei esmentades anteriorment).
  
Esta és la meua sentència, que pronuncie, mane i firme».
  
I en compliment del que s'ha acordat per la resolució d'esta data, s'expedix el present edicte perquè valga de notificació en legal forma a la part demandada en parador ignorat.